Voormalige SAPD-lede word weer opgeroep | Maroela Media
Die Suid-Afrikaanse Polisiediens (SAPD) gaan voormalige polisiebeamptes, wat die polisiediens met 'n skoon rekord verlaat het, werf ten einde die polisie se kapasiteit te verhoog. Voormalige lede met die rang as konstabel, sersant of adjudant-offisier gaan nader gehark word.
Die polisie sê in 'n verklaring hy het onlangs baie van sy lede weens verskeie redes verloor. Baie polisiebeamptes het die afgelope jaar onder meer afgetree. Dié tekort bestaan veral in gespesialiseerde eenhede, onder meer die eenheid vir gesinsgeweld, kinderbeskerming en seksuele misdrywe en die eenheid vir openbare orde.
Kol. Brenda Muridili, polisiewoordvoerder, sê die voormalige beamptes gaan juis hier ontplooi word, asook in nuut gevestigde eenhede, soos die eenheid vir taxigeweld. 'n Paar voormalige polisielede gaan ook in moord en roof aangestel word.
Voornemende kandidate moet aan die volgende vereistes voldoen:
Geslaagde voltooiing van basiese polisie-opleiding en toepaslike funksionele polisie-opleiding (waar van toepassing).
'n Goeie dissiplinêre en bywoningsrekord hê ten tyde van hul diens in die polisie.
Oor ten minste 'n graad 12- (senior sertifikaat) of hoër kwalifikasie beskik.
Oor ten minste 'n geldige lisensie vir ligte motorvoertuie (kode B) beskik.
Hom- of haarself aan 'n mediese ondersoek onderwerp, soos deur die nasionale kommissaris bepaal.
'n Sielkundige evaluering (soos bepaal deur die nasionale kommissaris) ondergaan en bevind dat dit ooreenstem met die profiel van 'n
Geen tatoeëermerke hê wat sigbaar sal wees as die persoon 'n uniform dra nie en nie met die doelstellings van die polisiediens versoenbaar is nie.
Geen vorige strafregtelike skuldigbevindings en/of hangende strafregtelike dissiplinêre sake hê nie; vingerafdrukke sal ook geneem word sodat agtergrondondersoeke gedoen kan word.
Nie ongeskik verklaar wees om 'n vuurwapen te besit nie.
Bereid wees om ontplooi te word op grond van die behoeftes van die polisiediens. Dit kan insluit dat die persoon op sy of haar eie koste moet verhuis indien 'n pos nie naby sy of haar huidige woonplek is nie.
Nie betrokke wees by enige onderneming of aktiwiteit wat onwettig is nie.
Bereid sal wees om 'n kursus of enige ander opleiding te ondergaan soos deur die nasionale kommissaris bepaal.
Aansoeke van voormalige lede wat die diens verlaat het omdat hulle die aftree-ouderdom bereik het, ontslaan is weens 'n oortreding of hangende die afhandeling van 'n tugverhoor, of die diens verlaat het weens 'n skeidingspakket sal nie oorweeg word nie. Lede moes die diens ook binne die afgelope tien jaar verlaat het om in aanmerking te kom vir 'n pos.
Die amptelike aansoekvorms kan op die SAPD se webwerf verkry word. Aansoeke sluit 31 Julie 2020.
HAHA en die korruptes bly inbevel?
Wat op dees aarde is 'n waarskuwings beampte, is dit nie veronderstel om 'n adjudant offisier te wees nie? of is dit nou 'n direkte vertaling van warrant officer
Moet op eie koste verhuis? Waarheen nogal?
Dalk is dit die enigste manier dat die oud Polisie Lede hulle pension kan kry……Gee hom weer 'n wapen sodat hy dit self van die publiek kan gaan roof…..
As ek so deur die lys van vereistes lees twyfel ek of huidige polisie lede daaraan voldoen en merk terseflde tyd ook op dat daar geen BEE voorvereiste is, laat mens wonder?